Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 509/12/2202	Galanta, 15.11.2012
EEČ : 2-17-264-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako matka detí XXXXX, nar. 26. 11. 1995, XXXXX, nar. XXXXX a XXXXX, nar. XXXXX, bytom u otca XXXXX, nar. XXXXX, trvale bytom XXXXX, prechodne bytom XXXXX XXXXX, zanedbala svoju zákonnú povinnosť prispievať na výživu svojich detí, napriek tomu, že jej táto povinnosť vyplýva zo Zákona o rodine, pričom rozsah vyživovacej povinnosti jej bol určený rozsudkom Okresného súdu Galanta pod č. k. XXXXX zo dňa 10. 04. 2007, právoplatným dňa 13. 06. 2007, podľa ktorého je zaviazaná prispievať na výživu syna XXXXX mesačne sumou 66,38 Eur (2000,- Sk) , na základe rozsudku Krajského súdu v Trnave pod č. k. XXXXX zo dňa 27. 09. 2007, právoplatným dňa 06. 11. 2007 prispievať na syna XXXXX mesačne sumou 33,19 Eur (1000,- Sk) a na dcéru XXXXX mesačne sumou 26,55 Eur (800,- Sk), ktoré výživné je zročné vždy do 15-teho dňa toho ktorého mesiaca k rukám otca detí XXXXX, avšak si svoju vyživovaciu povinnosť v mieste svojho trvalého bydliska a všade tam, kde sa zdržiava neplnila napriek tomu, že už bola za takýto trestný čin odsúdená trestným rozkazom Okresného súdu v Galante pod číslom XXXXX zo dňa 15. 05. 2009 právoplatným 1.7.2009 a tak jej vznikol dlh na výživnom od mesiaca január roku 2011 do mesiaca november 2012 vrátane vo výške 2.435,76 Eur, 

lebo zanikla trestnosť činu
Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru Galanta sp. zn. XXXXX zo dňa 11.7.2012 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b), c) Tr. zák. s odkazom na ust. § 138 písm. j) Trestného zákona na tom skutkovom základe, ako je uvedené vo výrokovej časti uznesenia. 
               Počas skráteného vyšetrovania boli vo veci vypočutí: obvinená XXXXX a svedok - poškodený XXXXX. 
    
              Obvinená vo svojej výpovedi uviedla, že je pravdou, že na svoje deti XXXXX, XXXXX neplatila výživné tak, ako jej to bolo kladené za vinu uznesením o vznesení obvinenia. Svoj nedoplatok na výživnom však chce uhradiť.  

	Svedok - poškodený XXXXX vo svojej výpovedi potvrdil neplnenie výživného obvinenou.  Z jeho výpovede vyplýva, že na jeho deti XXXXX a XXXXX neplnenie výživného obvinenou nemalo trvalo nepriaznivé následky.  

	Z výrokovej časti rozhodnutia vyplýva, že obvinená mala zaplatiť výživné za obdobie od januára 2011 do novembra 2012 v celkovej výške 2900,76 Eur. 

	Do vyšetrovacieho spisu boli zabezpečená fotokópie poštových poukážok v celkovej sume 2901 Eur.  
               
	Prečinu zanedbania povinnej výživy podľa § 207 odsek 1, ods. 3 písm. b), c) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, čin spácha závažnejším spôsobom konania - na viacerých osobách, hoci bol v predchádzajúcich dvadsiatich štyroch mesiacoch za taký čin odsúdený.                 

                Objektom trestného činu zanedbania povinnej výživy je nárok na výživu,  pokiaľ je založený na ustanoveniach zákona o rodine, teda priamo z neho vyplýva. 

                Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
                Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Vykonaným dokazovaním bolo zistené a preukázané, že obvinená XXXXX uhradila dlh na výživnom, pričom dočasné neplnenie vyživovacej povinnosti nemalo na jej deti XXXXX trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
               Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:

JUDr. Michal Oravec
prokurátor